Anneli Mäeots

Anneli Mäeots (sündinud 31. detsembril 1942) on koorijuht ja muusikapedagoog.

Anneli Mäeots on alates 1965. aastast töötanud õpetaja ja koorijuhina Tallinna Muusikakeskkoolis. 1970. aastast on ta kooristuudio Ellerhein lastekoori dirigent. Ta on võitnud vabariiklikel ja rahvusvahelistel koorikonkurssidel auhindu ning olnud mitmel noorte ja üldlaulupeol mudilas- ja lastekooride üldjuht. Foto: Valdo Rebane. Laulu- ja tantsupeo tänumedalite kätteandmine 06.10.2004.tallinn.ee, 16.10.2004 (vaadatud 30.03.2017) 

Anneli Mäeots sai Uno Järvela stipendiumifondilt esimesena lastekoori dirigendi stipendiumi. Eesti Kooriühing. Uno Järvela stipendiumifondi esimesed stipendiumid saavad Anneli Mäeots ja Mariliis Kreintaal (vaadatud 30.03.2017)

Isiklikku
Anneli Mäeotsa vanaonu oli Cyrillus Kreek. Abikaasa oli laulja Vello Mäeots. Tütar Ingrid Kõrvits on muusikapedagoog ning TMKK Noortekoori ja Ellerheina peadirigent. Poeg Kristjan Mäeots on löökpillimängija ja muusikapedagoog. Eevi Kuht Muusikuid võlub elu metsatalus.Virumaa Teataja, 29.06.2007 (vaadatud 30.03.2017)

Viited

Kategooria:Eesti muusikapedagoogid
Kategooria:Eesti koorijuhid
Kategooria:Sündinud 1942